|  |
| --- |
| Eelnõu  **NARVA LINNAVALITSUS** |

**KORRALDUS**

|  |  |
| --- | --- |
| Narva | ……………..2021 nr |
|  |  |

**Kasutusloa andmine (Kulgusadama tee L3)**

1. **ASJAOLUD JA MENETLUSE KÄIK**

01.10.2021. a laekus ehitisregistri keskkonda läbi vaatamiseks Kulgusadama tee L3 kinnistu, katastritunnus 51106:001:0194, avaliku parkla teenindamiseks rajatud sademevee kanalisatsioonile ehitisregistri nr 220850167, proovivõtukaevule, pumplale ning õli-bensiinipüüdurile kasutusloa taotlus nr 2111371/23805. Taotlusele on lisatud ehitusdokumentatsioon.

05.10.2021 on ehitisregistri keskkonnas, koduleht [www.ehr.ee](http://www.ehr.ee) genereeritud kasutusloa eelnõu nr 2112371/17839, menetluse nr 277084, mis suunati ehitisregistri kaudu kooskõlastamiseks Politsei- ja Piirivalveametile, OÜ-le VKG Elektrivõrgud, AS-le Narva Vesi, Keskkonnaametile, Linnamajandusametile, Arenduse ja Ökonoomika Ametile ning Arhitektuuri-ja Linnaplaneerimise Ametile.

Ehitusseadustiku § 130 lõike 2 punkti 2 kohaselt on kontrolli kohta koostatud 13.10.2021 akt, kus on tellija soovil ehitise ülevaatuseks kaasatud järgmised isikud: ehitusettevõtja, omanikujärelevalve ning tellija esindajad, kes avaldavad oma arvamust ehitiste kohta kasutusloa andmiseks.

06.10.2021 on kasutusloa taotluse menetluse raames teostatud objekti ülevaatus, mille käigus on tuvastatud, et sademeveekanalisatsiooni ehitustööd on lõpetatud ning ehitustööde käigus lammutatud katted on taastatud. Kuid, parklat teenindavate muude rajatiste ehitustööd on teostamata ja/või lõpetamata. Need on parklat ümbritseva nõlva kindlustus, haljastus, jne

15.10.2021 on ehitiste nõuetele vastavuse kontrollimise akt järelevalve osakonnale taas esitatud. Kõik kaasatud isikud, sh ehitusettevõtja, omanikujärelevalve vastutavad spetsialistid ning tellija esindajad tunnistasid Kulgusadama tee L3 kinnistul, katastritunnus 51106:001:0194, avaliku parkla teenindamiseks rajatud sademevee kanalisatsiooni, ehitisregistri nr 220850167, proovivõtukaevu, pumpla, ning õli-bensiinipüüduri ehitised nõuetele vastavaks ning ehitise nõuetele vastavuse kontrollimise aktil kinnitasid oma allkirjaga, et ehitusseadustiku § 55 loetletud põhjused kasutusloa väljastamisest keeldumiseks puuduvad. Aktile on lisatud tellija seletuskiri ehitusprojektis kavandatud ning ülevaatusel avastatud lõpetamata ehitustööde kohta:

„Narva Linna Arenduse ja Ökonoomika Amet (Tellija) ning AS VANT ja Eesti ESM OÜ (Töövõtjad) sõlmisid 01.02.2021 töövõtulepingu nr 5.1-6/12/2021 (Leping). Tänaseks on lepingu ja tehnilise kirjeldusega ettenähtud ehitustööd Töövõtja poolt teostatud. Puudused, mis on toodud akti punktides 1, 2 ja 6, ei kuulunud Töövõtulepingu mahtu“.

Kasutusloa menetlus toimus ehitisregistri elektroonilises keskkonnas. Ehitusdokumentatsioonis on avastatud puudused ning kasutusloa taotlus on puuduste kõrvaldamiseks tagastatud ehitisregistri elektroonilise keskkonna kaudu.

Taotleja on 01.12.2021. a ehitisregistri elektroonilises keskkonnas lõplikult kõrvaldatud puudustega ehitusdokumentatsiooni taas esitanud ning ehitisregistri keskkonnas on genereeritud kasutusloa eelnõu nr 2112371/17839-3.

03.12.2021 kooskõlastasid kõik menetlusse kaasatud isikud kasutusloa väljastamiseks kasutusloa taotluse.

Linnamajandusamet kooskõlastas kasutusloa eelnõu tingimisi märkusega: „teostada kogu garantiiperioodil objekti kontroll ja vajadusel kõrvaldada ilmnenud puudused nagu näiteks korduvalt mannatada sadamakai betoonosa ja asfaldi kokkupuutevuugid; - sõidutee katendi osas vajadusel korrata vuukide mannatamist; - Sõidutee katendi nähtavad poorsed alad katta „bornit“ seguga“.

Järelevalve osakond kooskõlastas kasutusloa eelnõu „tingimisi“ märkustega: „Kooskõlastus on antud järgmistele rajatistele: 1. sademevee kanalisatsiooni proovivõtukaev, EHR nr. 220850172 2. sademevee kanalisatsiooni pumpla, EHR nr. 220850175 3. õli-bensiinipüüdur, EHR nr 220850171 4. sademevee kanalisatsioon, EHR nr 220850167. Kooskõlastus ei laiene muudele ehitusprojektis „Kulgu sadama heakorrustuse projekt. 1.etapp 201702A\_PP\_KulguSadamEtapp1\_2018-01-15.bdoc“, projekteerija OÜ Kirde Projekt, töö nr 2017-02A kavandatud rajatistele.“

Vastavalt ehitusseadustiku § 55 kasutusloa andmisest keeldumise põhjused puuduvad ning ehitised vastavad ehitusloale, kehtivatele nõuetele ning Kulgusadama tee L3 kinnistul, katastritunnus 51106:001:0194, avaliku parkla teenindamiseks rajatud sademevee kanalisatsioonile ehitisregistri nr 220850167, proovivõtukaevule, pumplale ning õli-bensiinipüüdurile võib anda kasutusloa.

**2. ÕIGUSLIKUD ALUSED**

2.1. Ehitusseadustiku § 51 lõike 1 kohaselt kasutusloa annab kohaliku omavalitsuse üksus, kui seadusega ei ole sätestatud teisiti.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

**3. OTSUS**

3.1.Anda kasutusluba Kulgusadama tee L3 kinnistul, katastritunnus 51106:001:0194, avaliku parkla teenindamiseks rajatud sademevee kanalisatsioonile ehitisregistri nr 220850167, proovivõtukaevule, pumplale ning õli-bensiinipüüdurile, mis on ehitatud ehitusprojekti „Tööprojekt EL 0321\_TP\_EL-1-01\_v02\_Kulgusadam.“, projekteerija OÜ NARVA EHITUSPROJEKT kohaselt;

3.2. Kohustada ehitustööde tellijat täitma ning arvestama korralduse punktis 1 kasutusloa eelnõu tingimisi kooskõlastuste märkustega.

1. **RAKENDUSSÄTTED**

4.1. Korraldus jõustub seadusega sätestatud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets Üllar Kaljuste

Linnapea Linnasekretär